Rakel Þorbergsdóttir , fréttastjóri RÚV og ritstjóri Kveiks , undirritar yfirlýsinguna . RÚV hefur birt öll samskipti fréttamanna og fréttastjóra RÚV við Samherja síðustu vikur , að því er kemur fram í yfirlýsingu sem Rakel Þorbergsdóttir , fréttastjóri RÚV og ritstjóri Kveiks , undirritar og send hefur verið til fjölmiðla . Einnig má lesa um samskiptin hér . Ástæðan fyrir birtingunni er fullyrðing forstjóra Samherja hf. í fjölmiðlum um að RÚV hafi nálgast fyrirtækið á fölskum forsendum , hafnað fundarbeiðni og ekki sinnt hlutleysisskyldu sinni við vinnslu á fréttaskýringaþætti Kveiks í gærkvöldi . Samkvæmt yfirlýsingunni staðfesta samskiptin , bréf og tölvupóstar , að Kveikur hafi ítrekað reynt að leita svara og viðbragða hjá Samherja , hafi veitti ítarlegar upplýsingar um umfjöllunarefnið og setti fram efnislegar spurningar í viðtalsbeiðni til fyrirtækisins 25. október sl. . „ Vinnubrögð RÚV eru fyllilega í samræmi við lögbundnar skyldur skv. lögum um Ríkisútvarpið , nr. 23 / 2013 , reglum sem hvíla á blaða - og fréttamönnum og sá tími sem fyrirtækinu gafst til andsvara , “ segir í yfirlýsingunni , en samskipti fréttastofunnar og fyrirtækisins er lýst á eftirfarandi veg : „ Fyrsta viðtalsbeiðni fréttamanna Kveiks var send forstjóra Samherja þann 15. október sl. með þeim orðum að til stæði „ að fjalla um þróunaraðstoð Íslendinga í sjávarútvegi og aukin umsvif íslenskra sjávarútvegsfyrirtækja erlendis . “ Þeirri beiðni var hafnað samdægurs með þeim orðum að forstjóri Samherja sæi ekki ástæðu til að fara í slíkt viðtal . Önnur viðtalsbeiðni , með ítarlegum útskýringum um efnisatriði og spurningum til Samherja , var svo send 25. október sl. en þar segir m.a. : „ Meðal gagna sem við byggjum umfjöllunina á eru tölvupóstar , myndir , reikningar og greiðslukvittanir , sem sýna fram á að félög í eigu Samherja hafi greitt aðilum tengdum sjávarútvegsráðherra Namibíu umtalsverðar fjárhæðir fyrir aðgengi að fiskveiðikvóta í landinu . “ Gefinn var rúmur tími til andsvara í samræmi við vinnureglur fréttastofu RÚV en ekkert svar barst frá Samherja . RÚV barst svo formlegt svar frá Samherja 6. nóvember sl. þar sem fyrirtækið segist taka fyrirspurn Kveiks alvarlega og býður fréttastjóra RÚV , sem ábyrgðarmanni Kveiks , til fundar í Lundúnum til að ræða málið og fá bakgrunnsupplýsingar sem fyrirtækið telji mikilvægar . Í svari fréttastjóra til Samherja 7. nóvember sl. var viðtalsbeiðni Kveiks ítrekuð , fyrirtækinu boðið að svara spurningum skriflega sem og að koma gögnum til þáttarins . Fundarboði Samherja til fréttastjóra í Lundúnum var hins vegar hafnað . Í svari RÚV 9. nóvember sl. er enn ítrekuð viðtalsbeiðni Kveiks til Samherja , boð um að veita skrifleg svör eða að koma gögnum á framfæri . Þar segir einnig , „ ... fráleitt að halda því fram að fundarboð til London á bak við luktar dyr teljist eðlilegt eða gegnsætt ferli sem íslenskur fjölmiðill geti fallist á að taka þátt í . “ Samherji bauðst í kjölfarið til að hitta fulltrúa RÚV á fundi í Reykjavík og segist í svari sínu 10. nóvember sl. hafa viðkvæmar upplýsingar og upplýsingar um mögulega ólögmæta háttsemi fyrrverandi starfsmanns fyrirtækisins . Þessum upplýsingum væri hins vegar ekki hægt að deila með almenningi að svo stöddu . Í svari RÚV 11. nóvember segir : „ Fréttamenn Kveiks eru , sem fyrr , reiðubúnir að hitta forstjóra Samherja á fundi til að fá svör við spurningum , gögn sem tengjast málinu eða yfirlýsingu frá fyrirtækinu svo koma megi andsvari Samherja á framfæri í fyrirhugaðri umfjöllun . Fundurinn verður hins vegar að vera opinn og gegnsær og ekki háður skilyrðum Samherja . “ “